110 ปี มูลนิธิป่อเต็กตึ้ง บนเส้นทางสาธารณกุศล
ปัจจุบันมีหน่วยงานด้านบรรเทาสาธารณภัย สงเคราะห์ผู้ประสบภัยต่างๆของภาคเอกชนเกิดขึ้นมากมาย หนึ่งในจำนวนนั้นและเป็นที่รู้จักจนคุ้นชินของผู้คนมายาวนานคือ มูลนิธิป่อเต็กตึ๊งทุกครั้งที่เกิดเหตุการณ์ใหญ่ๆ ไม่ว่าจะเป็น ภัยธรรมชาติ หรือภัยที่เกิดจาก น้ำมือมนุษย์ เรามักจะเห็นเจ้าหน้าที่ของมูนิธิแห่งนี้อยู่ร่วมในการช่วยเหลือผู้ประสบภัยอยู่เสมอทีมข่าวไทยรัฐ มีโอกาสเข้าเยี่ยมชม ศูนย์รับแจ้งเหตุ ของ มูลนิธิป่อเต็กตึ้ง ซึ่งภายในมีเครื่องมือทันสมัยในการรับแจ้งเหตุภัยต่างๆ และแจ้งให้จุดกู้ภัยไปช่วยเหลือผู้ประสบเหตุหรือประสบภัยได้ทันเวลานายวิเชียร เตชะไพบูลย์ ประธานมูลนิธิป่อเต็กตึ้ง เล่าย้อนอดีตความเป็นมาให้ฟังว่า เมื่อปี พ.ศ.2493 นายเบ๊ยุ่น ได้อัญเชิญรูปจำลอง หลวงปู่ไต้ฮง จาก อ.เตี้ยเอี้ย ประเทศจีน มายังประเทศไทย ผู้คนเมื่อทราบข่าวต่างก็พากันมาสักการะบูชาที่ร้านกระจกย่านวัดเลียบเป็นจำนวนมาก จนต้องย้ายไปประดิษฐานที่ซอยดอนกุศล ถนนเจริญกรุงขณะนั้นเกิดโรคระบาดหนัก ประชาชนต่างมากราบไหว้ หลวงปู่ไต้ฮง เพื่อขอให้ช่วยคุ้มครองให้ปลอดภัยและหายจากโรค ทำให้เกิดความศรัทธา จึงบริจาคเงินช่วยเหลือผู้ตกทุกข์ได้ยากและจัดการเก็บศพอนาถาไปฝังต่อมาในปี 2453 ยี่กอฮง หรือ พระอนุวัตร์ราชนิยม (ฮง เตชะวนิช) และพ่อค้าคหบดี 12 คน ได้จัดตั้ง คณะเก็บศพไต้ฮงกง ขึ้นมาเพื่อเก็บศพผู้ไร้ญาติและอนาถาในเขตกรุงเทพฯ อีกทั้งได้เห็นความสำคัญและประโยชน์แห่งกุศลเจตนาของผู้เลื่อมใสศรัทธาหลวงปู่ไต้ฮงจึงได้จัดซื้อที่ดินสร้างกุศลสถาน ป่อเต็งตึ้ง ขึ้นที่ถนนพลับพลาไชย พร้อมอัญเชิญองค์ หลวงปู่ไต้ฮง จำลองไปประดิษฐานเพื่อให้ประชาชนได้สักการะบูชาปี 2480 มีการเปลี่ยนชื่อ คณะเก็บศพไต้กงฮง เป็น มูลนิธิฮั่วเคี้ยวป่อเต็กเซียงตึ้ง หรือ มูลนิธิป่อเต็กตึ้ง ปัจจุบันตั้งอยู่เลขที่ 326 ถนนเจ้าคำรพ แขวงป้อมปราบ เขตป้อมปราบ กรุงเทพฯ ดำเนินงานด้านสังคมสงเคราะห์ออกไปหลายโครงการและยั่งยืนมาจนถึงทุกวันนี้มูลนิธิป่อเต็กตึ้ง เป็นองค์กรสาธารณกุศล ที่มีรากฐานก่อกำเนิดจากพลังศรัทธาตามหลักเมตตาธรรมตามแนวจริยวัตรของ หลวงปู่ไต้ฮง มุ่งดำรงปณิธานในการทำกุศลสงเคราะห์แก่ผู้ยากไร้ และผู้ตายไร้ญาติ ไม่เลือกชั้นวรรณะ เชื้อชาติ และศาสนา นายวิเชียร กล่าวนายวิเชียร กล่าวอีกว่า ที่ผ่านมานอกจากจะเข้าไปช่วยเหลืองานทางด้านบรรเทาสาธารณภัยด้านต่างๆแล้ว ทางมูลนิธิฯยังได้เข้าไปร่วมกับกรมพัฒนาชุมชน ร่วมกันสร้างอาชีพให้กับประชาชนผู้ด้อยโอกาสโดยมูลนิธิฯจะเป็นผู้มอบอุปกรณ์เครื่องมือรวมทั้งช่วยประสานสถาบันการเงิน เพื่อให้คนเหล่านี้สามารถประกอบอาชีพได้ ลดความเลื่อมล้ำของคนในสังคม นายวิเชียร กล่าวย้ำปีนี้มูลนิธิฯได้ดำเนินงานมาครบรอบ 110 ปี นายวิเชียร เปิดเผยว่า ปัจจุบันได้นำเทคโนโลยีสมัยใหม่มาใช้เพื่อให้การช่วยเหลือเพื่อนมนุษย์ที่ประสบเหตุได้ทันถ่วงที เพราะต้องไม่ลืมว่าทุกวินาทีมีความสำคัญสำหรับการช่วยชีวิตประชาชนสามารถติดตั้งแอปพลิเคชัน ป่อเต็กตึ๊ง 1418 ได้เพื่อความสะดวกรวดเร็วในการแจ้งเหตุมูลนิธิป่อเต็งตึ้ง ถือได้ว่าเป็นองค์กรการกุศลเอกชนขนาดใหญ่ที่สุดแห่งหนึ่งของประเทศ เราได้เพิ่มบทบาทและศักยภาพอันนำไปสู่การพัฒนากิจกรรมต่างๆทั้งด้านกู้ภัยและบรรเทาสาธารณภัย ด้านสวัสดิการสังคมและสังคมสงเคราะห์มีการจัดระบบที่สมบูรณ์ขึ้นสำหรับรายได้เงินส่วนหนึ่งมาจากการรับบริจาคและส่วนหนึ่งมาจากพี่น้องชาวจีนโพ้นทะเลที่ร่วมกันบริจาค คนจีนถือเรื่องบุญคุณเป็นสำคัญในอดีตคนเหล่านี้หนีร้อนมาพึ่งเย็น นั่งเรือสำเภาผ่าคลื่นลมในทะเลไม่รู้ชะตาชีวิต แต่เมื่อมาขึ้นฝั่งที่เมืองไทย มูลนิธิฯนำอาหารไปเลี้ยง เป็นที่มาของ ข้ามต้มชามแรก จึงร่วมกันบริจาคเพื่อตอบแทนคุณส่วนการสงเคราะห์คนไข้ก็ทำได้กว้างขวาง มี โรงพยาบาลหัวเฉียว ที่มีบริการทุกสาขาการแพทย์ ได้การรับรองคุณภาพ (HA) และ มหาวิทยาลัยหัวเฉียวเฉลิมพระเกียรติ ที่เปิดโอกาสทางการศึกษาให้กว้างขวางยิ่งขึ้นนอกจากนี้ ยังให้ความสำคัญในการดูแลกลุ่มผู้ด้อยโอกาศทางสังคม เด็ก คนชรา คนพิการจัดให้มีทุนการศึกษาแก่นักเรียนตั้งแต่ระดับประถมศึกษาถึงระดับอุดมศึกษาทั่วประเทศอีกทั้งนำหน่วยแพทย์เคลื่อนที่ออกบริการแก่ผู้ยากไร้ในกรุงเทพฯและปริมณทล รวมทั้งบริจาคเครื่องมือแพทย์ให้กับโรงพยาบาลในท้องถิ่นห่างไกลตามสโลแกนที่ว่า ช่วยชีวิต รักษาชีวิต สร้างชีวิต.ทีมข่าวภูมิภาค
ปัจจุบันมีหน่วยงานด้านบรรเทาสาธารณภัย สงเคราะห์ผู้ประสบภัยต่างๆของภาคเอกชนเกิดขึ้นมากมาย หนึ่งในจำนวนนั้นและเป็นที่รู้จักจนคุ้นชินของผู้คนมายาวนานคือ มูลนิธิป่อเต็กตึ๊ง
มูลนิธิป่อเต็กตึ้,องค์กรสาธารณกุศล,110 ปีมูลนิธิป่อเต็กตึ้ง,วิเชียร เตชะไพบูลย์,ประธานมูลนิธิป่อเต็กตึ้,ศูนย์รับแจ้งเหตุป่อเต็กตึ้ง,ป่อเต็กตึ้ง,ข่าวทั่วไป